**ИЗБОРНОМ ВЕЋУ МЕДИЦИНСКОГ ФАКУЛТЕТА УНОВЕРЗИТЕТА У БЕОГРАДУ**

Комисија за припрему реферата у саставу:

1. ванредни професор др Жељка Станојевић, Медицински факултет, Универзитет у Београду

2. доцент др Анђелка Исаковић, Медицински факултет, Универзитет у Београду

3. редовни професор др Владислав Воларевић. Факултет медицинских наука, Универзитет у Крагујевцу

одређена на седници Изборног већа Медицинског факултета у Београду одржаној 15. 5. 2024. анализирала је пријаве на конкурс расписан у огласним новинама „Послови“објављеном 29. 5. 2024. за избор једног, (наставника–сарадника) у звање ДОЦЕНТА, за ужу научну област МЕДИЦИНСКА И КЛИНИЧКА БИОХЕМИЈА, подноси следећи

Р Е Ф Е Р А Т

На расписани конкурс се јавила једна кандидаткиња:

1. Др Сашенка Видичевић Новаковић, асистент на Катедри за медицинску и клиничку биохемију Медицинског факултета Универзитета у Београду

Кандидат под редним бројем 1.

A. ОСНОВНИ БИОГРАФСКИ ПОДАЦИ

* Име, средње име и презиме: Сашенка (Борислав) Видичевић Новаковић
* Датум и место рођења: 8. 5. 1989, Београд
* Установа где је запослен: Медицински факултет Универзитета у Београду
* Звање / радно место: асистент
* Ужа научна област: Медицинска и клиничка биохемија

Б. СТРУЧНА БИОГРАФИЈА, ДИПЛОМЕ И ЗВАЊА

**Основне студије**

* Назив установе: Медицински факултет, Универзитет у Београду
* Место и година завршетка, просечна оцена: Београд, 2014, просечна оцена 9,75

**Докторат**

* Назив установе: Медицински факултет, Универзитет у Београду
* Место и година одбране и чланови комисије: Београд, 2024, проф. др Александра Исаковић, доц. др Тамара Мартиновић, научни сарадник др Јелена Тасић, виши научни сарадник др Невена Зоговић, проф. др Владислав Воларевић
* Ментор: проф. др Жељка Станојевић, проф. др Владимир Трајковић
* Наслов дисертације: Испитивање улоге стреса ендоплазматског ретикулума у индукцији експерименталног аутоимунског енцефаломијелитиса код пацова
* Ужа научна област: Молекуларна медицина

**Специјализација**

* Назив: Лабораторијска медицина
* Место и година завршетка, оцена и чланови комисије: Београд, 2022. година, оцена 5 (пет), комисија у саставу проф. др Татјана Симић (председник), проф. др Иванка Марковић, проф. др Ана Савић Радојевић, проф. др Душан Попадић и проф. др Момчило Ристановић

**Досадашњи избори у наставна и научна звања**

* 28. 1. 2015. – сарадник у настави за ужу научну област Медицинска и клиничка биохемија, Медицински факултет Универзитета у Београду, избор;
* 28. 1. 2016. – сарадник у настави за ужу научну област Медицинска и клиничка биохемија, Медицински факултет Универзитета у Београду, поновни избор
* 6. 4. 2017. – асистент за ужу научну област Медицинска и клиничка биохемија, Медицински факултет Универзитета у Београду, избор;
* 17. 6. 2020. – асистент за ужу научну област Медицинска и клиничка биохемија, Медицински факултет Универзитета у Београду, поновни избор

**ОБАВЕЗНИ УСЛОВИ**

В. ОЦЕНА О РЕЗУЛТАТИМА ПЕДАГОШКОГ РАДА

**Учешће у основној настави**

Интегрисане академске студије: др Сашенка Видичевић Новаковић учествује у организовању и извођењу семинарске и практичне наставе и провери знања студената преко колоквијума и практичних испита у оквиру предмета Медицинска биохемија и хемија (просечно 120 часова практичне наставе и 60 часова семинарске наставе годишње), Клиничка биохемија (просечно 10 часова онлајн практичне наставе годишње) и изборних предмета Биохемијски аспекти вежбања и *In vitro* модели у медицинским истраживањима (просечно по 5 часова онлајн наставе годишње). Др Сашенка Видичевић Новаковић је од маја 2022. године секретар Катедре за медицинску и клиничку биохемију.

Основне академске студије – Сестринство: др Сашенка Видичевић Новаковић учествује у организовању и извођењу практичне наставе и провери знања студената у оквиру предмета Медицинска биохемија (просечно 2 часа практичне наставе годишње)

**Учешће у последипломској настави**

Специјалистичке студије: др Сашенка Видичевић Новаковић учествује у практичној обуци у оквиру специјалистичких студија из Клиничке биохемије, Лабораторијске медицине и Медицинске микробиологије које се обављају на Институту за медицинску и клиничку биохемију.

Мастер струковне студије - др Сашенка Видичевић Новаковић учествује у реализацији практичне наставе у оквиру обавезне наставе током прве године мастер стуковних студија и на модулу Лабораторијски технолог.

**Учешће у настави на енглеском језику**

У оквиру наставе на енглеском језику др Сашенка Видичевић Новаковић учествује у организовању и извођењу практичне наставе на предметима Медицинска биохемија и хемија (просечно 15 часова годишње) и Клиничка биохемија (просечно 2 часа годишње), као и у провери знања студената преко колоквијума и испита. Др Видичевић Новаковић је такође укључена и у реализацију изборних предмета на енглеском језику, *In vitro models in medical research* и *Biochemical aspects of physical activity*.

**Оцена студената**

Према Извештају о просечним оценама наставника и сарадника Медицинског факултета Универзитета у Београду, а на основу анкете спроведене међу студентима, рад др Сашенке Видичевић Новаковић оцењен је оценом 4,83 за 2021/2022. годину и оценом 4,76 за школску 2022/2023. годину.

**Студентски радови**

Ментор је седам студентских научно-истраживачких радова који су презентовани на националним и интернационалним скуповима.

Г. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА

**Менторство завршних дипломских радова**

* Андона Миловановић, назив теме „Испитивање механизама демијелинизације индуковане купризоном код пацова *Dark Agouti* соја“, датум одбране 26. 8. 2020. године (записник о полагању дипломског испита потписан од стране тадашњег шефа Катедре за медицинску и клиничку биохемију проф. др Наташе Петронијевић)

Д. НАУЧНИ И СТРУЧНИ РАД

**а) Списак објављених научних и стручних радова**

**Оригинални радови *in extenso* у часописима са JCR (*Journal Citation Reports*) листе**

1. **Vidicevic S,** Tasic J, Stanojevic Z, Ciric D, Martinovic T, Paunovic V, Petricevic S, Tomonjic N, Isakovic A, Trajkovic V. Endoplasmic reticulum stress response in immune cells contributes to experimental autoimmune encephalomyelitis pathogenesis in rats. Immunol Lett. 2024;267: 106855. **M22, IF 4,4**
2. Martinovic T\*, **Vidicevic S\***, Ciric D, Bumbasirevic V, Stanojevic Z, Tasic J, Petricevic S, Isakovic A, Martinovic VC, Drndarevic N, Trajkovic V, Kravic-Stevovic T. The presence of Mott cells in the lymph nodes of rats with experimental autoimmune encephalomyelitis. Histochem Cell Biol. 2024; 161(3):287-295.**\*equal** **contribution M22, IF 2,3**
3. **Vidicevic-Novakovic S,** Stanojevic Z, Tomonjic N, Karapandza K, Zekovic J, Martinovic T, Grujicic D, Ilic R, Raicevic S, Tasic J, Isakovic A. Proapoptotic and proautophagy effect of H1-receptor antagonist desloratadine in human glioblastoma cell lines. Med Oncol. 2023;40(8):241. **M22, IF 3,4**
4. Drljača J, Popović A, Bulajić D, Stilinović N, **Vidičević Novaković S**, Sekulić S, Milenković I, Ninković S, Ljubković M, Čapo I. Diazepam diminishes temozolomide efficacy in the treatment of U87 glioblastoma cell line. CNS Neurosci Ther. 2022;28(9):1447-1457. **M21, IF 5,5**
5. Sladojevic М, Koncar I, Zlatanovic P, Stanojevic Z, Matejevic D, **Vidicevic Novakovic S**, Tasic J, Mutavdzic P, Tomic I, Isakovic A, Davidovic L. Correlation Between Proteolytic Activity and Abdominal Aortic Aneurysm Wall Morphology with Intraluminal Thrombus Volume. Ann Vasc Surg. 2022;87:487-494. **M23, IF 1,5**
6. Sladojevic M, Zlatanovic P, Stanojevic Z, Koncar I, **Vidicevic S**, Tasic J, Isakovic A, Tomic I, Mutavdzic P, Stevanovic K, Trailovic R, Davidovic L. Influence of preoperative statins and aspirin administration on biological and magnetic resonance imaging properties in patients with abdominal aortic aneurysm. Vasa. 2021;50(2):116-124. **M23, IF 2,336**
7. Radovanovic M, **Vidicevic S,** Tasic J, Tomonjic N, Stanojevic Z, Nikic P, Vuksanovic A, Dzamic Z, Bumbasirevic U, Isakovic A, Trajkovic V. Role of AMPK/mTOR-independent autophagy in clear cell renal cell carcinoma. J Investig Med. 2020;68(8):1386-1393. **M22, IF 2,895**
8. Sladojevic M, Stanojevic Z, Koncar I, Zlatanovic P, **Vidicevic S,** Tosic J, Isakovic A, Markovic M, Davidovic L. Magnetic resonance imaging assessment of proteolytic enzyme concentrations and biologic properties of intraluminal thrombus in abdominal aortic aneurysms. J Vasc Surg. 2020;72(3):1025-1034. **M21, IF 4,268**
9. **Vidičević S,** Tošić J, Stanojević Ž, Isaković A, Mitić D, Ristić D, Dekanski D. Standardized Olea europaea L. leaf extract exhibits protective activity in carbon tetrachloride-induced acute liver injury in rats: the insight into potential mechanisms. Arch Physiol Biochem. 2020;126(5):399-407. **M21, IF 4,076**
10. Tosic J, Stanojevic Z, **Vidicevic S**, Isakovic A, Ciric D, Martinovic T, Kravic-Stevovic T, Bumbasirevic V, Paunovic V, Jovanovic S, Todorovic-Markovic B, Markovic Z, Danko M, Micusik M, Spitalsky Z, Trajkovic V. Graphene quantum dots inhibit T cell-mediated neuroinflammation in rats. Neuropharmacology. 2019; 146:95-108. **M21, IF 4,431**
11. Nikolić S, Grgurić-Šipka S, Djordjević I, Dahmani R, Dekanski D, **Vidičević S**, Tošić J, Mitić D, Grubišić S. Half-sandwich ruthenium(II)-arene complexes: synthesis, spectroscopic studies, biological properties, and molecular modeling. J Coord Chem, 2019; 72(1):158-163. **M23, IF 1,410**
12. Jeremic I, Petricevic S, Tadic V, Petrovic D, Tosic J, Stanojevic Z, Petronijevic M, **Vidicevic S**, Trajkovic V, Isakovic A. Effects of Sideritis scardica Extract on GlucoseTolerance, Triglyceride Levels and Markers of Oxidative Stress in Ovariectomized Rats. Planta Med. 2019; 85(6):465-472. **M21, IF2,687**
13. Jovanović B, Đurić O, Marković-Denić Lj, Isaković A, Doklestić K, Stanković S, **Vidičević S,** Palibrk I, Samardžić J, Bumbaširević V. Prognostic value of presepsin (soluble CD14-subtype) in diagnosis of ventilator-associated pneumonia and sepsis in trauma patients. Vojnosanitet pregl. 2018; 75(10):968-977. **M23, IF 0,272**

**Цео рад у часописима који нису индексирани у *MEDLINE, SCI i SCIe* без ИФ**

1. **Vidičević Novaković S,** Stanojević Ž. Molecular mechanisms involved in endoplasmic reticulum stress development - what do we know up today. Medicinski podmladak. 2024; 75(2). doi 10.5937/mp75-44722
2. Радета Р, **Видичевић С** Улога модулације PI3k/AKT сигналног пута у *in vitro* моделу Паркинсонове болести, Медицински подмладак, 2013. с.104.
3. **Видичевић С**, Тршњак А. Испитивање механизама токсичног деловања 1-метил-4-фенил-2,3дихидропиридина на *SH-SY5Y* ћелије хуманог неуробластома *in vitro.* Медицински подмладак, 2011. 5.

**Извод у зборнику међународног скупа**

1. **Vidicevic S**, Tasić J, Stanojevic Z, Tomonjic N, Martinović T, Ćirić D, Isakovic A, Petričević S, Trajkovic V. Investigation of cuprizone induced demielinization mechanisms *in vivo* and *in vitro.* FENS Featured regional meeting, 10th – 13th July 2019, Belgrade Serbia, pp504.
2. Tasić J-., **Vidicevic S**, Stanojevic Z, Tomonjic N, Isakovic A. Trajkovic V. Neuroprotective and anti-inflammatory effect of graphen quantum dots *in vitro*. FENS Featured regional meeting, 10th – 13th July 2019, Belgrade Serbia, pp502.
3. Stanojevic Z, Tasić J, **Vidicevic S**, Petričević S, Ćirić D, Martinović T., Kravić-Stevović T., Bumbasirevic V., Trajkovic V., Isakovic A. Anti-neuroinflammatory and neuroprotective effects of graphen quantum dots. FENS Featured regional meeting, 10th – 13th July 2019, Belgrade Serbia, pp110.
4. **Vidicevic S,** Tosic J, Stanojevic Z, Isakovic A, Pаunovic V, Petricevic S, Trajkovic V. Autophagy and apoptosis modulation as mechanism of deteriorating effect of proton pump inhibitors on experimental autoimmune encephalomyelitis. FENS Featured regional meeting, 20th – 23th September 2017, Pecs, Hungary
5. Tošić J, **Vidičević S,** Stanojević Z, Paunović V, Petričević S, Martinović T, Kravić-Stevović T, Ćirić D, Marković Z, Isaković A, Trajković V. Graphene Quantum Dots show anti-inflammatory effect on animal model of neuroinflammation. FENS Featured regional meeting, 20th – 23th September 2017, Pecs, Hungary
6. Tošić J, **Vidičević S,** Stanojević Ž, Paunović V, Petričević S, Martinović T, Kravić-Stevović T, Ćirić D, Marković Z, Isaković AJ, Trajković V. Graphene Quantum Dots show protective effect on a model of experimental autoimmune encephalomyelitis. 29th ECNP Congress, September 17-20th 2016, Vienna, Austria. Poster no g076
7. Stanojević Ž, Tošić J, **Vidičević S,** Popović M, Petričević S, Nedeljković N, Jovanović M, Isaković JA, Trajković V. In vivo and in vitro protective role of arylpiperazine in neuroinflammation. 29th ECNP Congress, September 17-20th 2016, Vienna, Austria. Poster no f007
8. **Vidičević S**, Stanojević Ž, Tošić J, Karapandža K, Trajković V, Isaković AJ. Desloratadine exerts antitumor effect against glioma cell lines. FENS Featured regional meeting 2015, 7th – 10th October 2015, Thessaloniki, Greece. Poster no MO90
9. Stanojević Ž, Tošić J, **Vidičević S**, Petričević S, Isaković AM, Misirlic Denčić S, Trajković V, Isaković AJ. Effect of large graphene quantum dots in experimental autoimmune encephalomyelitis in DA rats. FENS Featured regional meeting 2015, 7th – 10th October 2015, Thessaloniki, Greece. Poster no MO91
10. Tošić J, Bošnjak M, **Vidičević S**, Stanojević Ž, Trajković V, Isaković AJ. Antitumor effect of indomethacin on WHO grade IV glioblastoma multiforme (GBM). FENS Featured regional meeting 2015, 7th – 10th October 2015, Thessaloniki, Greece. Poster no MO92
11. Isaković JA, Jeremić I, Tadić V, Žugic A, Stanojević Ž, Tošic J, **Vidičević S**, Trajković V. Antiglioma activity of old man’s beard extracts. FENS Featured regional meeting 2015, 7th – 10th October 2015, Thessaloniki, Greece. Poster no MO121
12. Radeta R, **Vidičević S**, Dulović M. The role of autophagy in neurotoxic effects of intracellular and extracellular alpha-synuclein (ASYN) *in vitro*. LIMSC Leiden International Medical Student Conference, 11th-15th March 2015, Leiden, The Netherlands, pp. 158
13. **Vidičević S**., Radeta R. The role of autohpagy in neurotoxicity of α-synuclein *in vitro*. 1st Global Students’ Conference of Biomedical Sciences. 2nd-5th October 2014, Belgrade, Serbia, pp. 26.
14. Radeta R, **Vidičević S**, Repar A. The role of Akt signalling pathway in the toxic effect of extracellular ASYN *in vitro.* 1st Global Students’ Conference of Biomedical Sciences. 2nd-5th October 2014, Belgrade, Serbia, pp. 20.
15. Radeta R, **Vidičević S**, Repar A, Dulović M. “The role of Akt signalling pathway in the toxic effect of extracellular ASYN *in vitro*. 9th Young European Scientist Meeting. 18th–21st September 2014, Porto, Portugal, pp. 37.
16. **Vidičević S**, Radeta R. The role of autohpagy in neurotoxicity of α-synuclein *in vitro.* 25th European Students` Conference. 17th – 20th September 2014, Berlin, Germany, pp. 17.
17. **Vidičević S**, Dulović M. The role of insuline – dependent signalling pathway in modulation of neurotoxic effects of intracellular and extracellular α-synuclein *in vitro*. 24th European Students` Conference. 4th – 7th September 2013, Berlin, Germany, pp. 17.
18. **Vidičević S**, Radeta R. The role of insuline – dependent signal pathway in modulation of neurotoxic effects of alpha-synuclein *in vitro*. 8th International Medical Students’ Congress. 18th – 21st July 2013. Novi Sad, Serbia, pp. 84.
19. Radeta R, **Vidičević S**. The role of PI3K/Akt signalling pathway in Parkinson’s disease, *in vitro.* 8th International Medical Students’ Congress. 18th – 21st July 2013. Novi Sad, Serbia, pp. 86.
20. **Vidičević S**, Dulović M. Alpha-synuclein induces apoptotic cell death of differentiated SH-SY5Y human neuroblastoma cells in vitro. 23th European Students` Conference. 17th – 20th September 2012, Berlin, Germany, pp. 17.
21. **Vidičević S**, Tršnjak A, Jovanović M. The neurotoxic effects of alpha-synuclein over-expression on differentiated SH-SY5Y neuroblastoma cells., 7th International Medical Students’ Congress. 19th - 22nd July 2012. Novi Sad, Serbia, pp.145.
22. Tršnjak A, **Vidičević S**, Jovanović M. The cytotoxic effects of novel Ruthenium-Cymene complex on HL60 cell line. 7th International Medical Students’ Congress. 19th - 22nd July 2012. Novi Sad, Serbia, pp.144.
23. **Vidičević S**, Jovanović M. The role of autophagy in cytotoxic action of 1-methyl-4-phenyl-2,3–dihydropiryridine(MPP+) on SH-SY5Y human neuroblastoma cell line. 22nd European Students` Conference. 21st – 24th September 2011. Berlin, Germany, pp. 104.

**Извод у зборнику националног скупа**

1. **Vidicevic-Novakovic S**, Tasic J, Stanojevic Z, Tomonjic N, Petricevic S, Isaković A, Trajkovic V. The role of endoplasmic reticulum stress and its modulation in the pathogenesis of experimental autoimmune encephalomyelitis. 8th Congress of the Serbian Neuroscience Society, Belgrade, Serbia, 31.5 – 2.6.2023. pp. 113.
2. Tasić J, **Vidičević Novaković S**, Stanojević Ž, Paunović V, Petričević S, Martinović T, Kravić-Stevović T, Ćirić D, Marković Z, Isaković A., Trajković V. Graphene Quantum Dots show protective effect in animal model of neuroinflammation. 8th Congress of the Serbian Neuroscience Society, Belgrade, Serbia, 31.5 – 2.6.2023. pp. 114.
3. Zeković J, **Vidičević Novaković S**, Tasić J, Stanojević Ž, Milovanović A, Tomonjić N, Petričević S, Zogović N, Tovilović Kovačević G, Trajković V, Isaković A. Effects of cuprizone-induced demyelination on autophagy markers in different neural structures with the evaluation of behavior in rats. 8th Congress of the Serbian Neuroscience Society, Belgrade, Serbia, 31.5 – 2.6.2023. pp. 80.
4. **Видичевић Новаковић С,** Радовановић М, Тасић Ј, Вуксановић А, Томоњић Н, Станојевић Ж, Бумбаширевић У, Никић П, Џамић З, Трајковић В, Исаковић А. Аутофагија у карциному бубрежних ћелија: експресија гена укључених у контролу ћелијске смрти и прогностички значај. Други конгрес клиничких биохемичара и специјалиста лабораторијске медицине са међународним учешћем, Београд, Србија 30.11 - 2.12.2022. пп. 55.
5. **Видичевић Новаковић С,** Радовановић М, Тасић Ј, Вуксановић А, Томоњић Н, Станојевић Ж, Бумбаширевић У, Никић П, Џамић З, Трајковић В, Исаковић А. Апоптоза у карциному бубрежних ћелија: експресија гена укључених у контролу ћелијске смрти и прогностички значај. Први конгрес клиничких биохемичара и специјалиста лабораторијске медицине Србије са међународним учешћем, 27-29. новембар 2019, Београд, Србија. пп. 64.
6. Тошић Ј, **Видичевић С,** Станојевић Ж, Грујичић Д, Илић Р, Исаковић А. Апоптоза и аутофагија код глиобластома индукована *H1* антагонистом хистаминског рецептора *in vitro*. VII Конгрес Друштва неуронаука Србије са интернационалним учешћем, 26-27. октобар 2017. Београд, Србија. Број постера Б13.
7. **Видичевић С,** Тошић Ј, Станојевић Ж, Исаковић А, Пауновић П, Миленковић М, Вуковић И, Петричевић С, Трајковић В. Модулација аутофагије као механизам протективног дејства инхибитора протонскепумпе у експерименталном аутоимунском енцегаломијелитису. VII научни састанак Друштва имунолога Србије, 27-28. април 2016. Српска академија наука и уметности, Београд, пп 26.
8. Тошић Ј, **Видичевић С**, Станојевић Ж, Пауновић В, Петричевић С, Мартиновић Т, Кравић-Стевовић Т, Ћирић Д, Марковић З, Исаковић А, Трајковић В. Протективно дејство графенских квантних тачака у експерименталном аутоимунском енцефаломијелитису. VII научни састанак Друштва имунолога Србије, 27-28. април 2016. Српска академија наука и уметности, Београд, пп 25.
9. Станојевић Ж, Тошић Ј, Поповић М, Исаковић А, **Видичевић С,** Пауновић В, Петричевић С, Мартиновић Т, Ћирић Д, Кравић-Стевовић Т, Бумбаширевић В, Трајковић В. Протективно дејство арилпиперазинских лиганада допаминергичких/серотонергичких рецептора у експерименталном аутоимунском енцефаломијелитису. VII научни састанак Друштва имунолога Србије, 27-28. април 2016. Српска академија наука и уметности, Београд, пп 27.
10. **Видичевић С,** Радета Р, Рашић П. Улога аутогафије у неуротоксичном деловању α-синуклеина *in vitro*. 55. Конгрес студената биомедицинских наука Србије са интернационалним учешћем, 26 – 30. април 2014. Врњачка бања, Србија, пп. 70.
11. Радета Р, **Видичевић С,** Репар А. Улога серин-киназе Б (Акт) у неуротоксичном деловању ванћелијског алфа-синуклеина *in vitro*. 55. Конгрес студената биомедицинских наука Србије са интернационалним учешћем, 26 – 30. април 2014. Врњачка бања, Србија, пп. 76.
12. **Видичевић С,** Радета Р. Улога инсулин-зависног сигналног пута у модулисању неуротоксичног деловања α-синуклеина *in vitro*. 54. Конгрес студената биомедицинских наука Србије са интернационалним учешћем, 28. април – 2. мај 2013. Копаоник Србија, пп. 53.
13. Радета Р, **Видичевић С.** Улога модулације *PI3K/Akt* сигналног пута у *in vitro* моделу Паркинсонове болести. 54. Конгрес студената биомедицинских наука Србије са интернационалним учешћем, 28. април – 2. мај 2013. Копаоник Србија, пп. 51.
14. **Видичевић С,** Тршњак А. Испитивање механизама цитотоксичног дејства α–синуклеина на диферентоване ћелије хуманог неуробластома *SH-SY5Y in vitro*. 53. Конгрес студената биомедицинских наука Србије са интернационалним учешћем, 26 – 30. април 2012. Копаоник Србија, пп. 33.
15. Тршњак А, **Видичевић С**. Испитивање антитуморског деловања новосинтетисаног комплекса рутенијума на *B16* ћелије мишијег меланома *in vitro*. 53. Конгрес студената биомедицинских наука Србије са интернационалним учешћем, 26 – 30. април 2012. Копаоник Србија, пп. 28.
16. **Видичевић С,** Тршњак А. Испитивање механизама токсичног деловања 1-метил-4-фенил-2,3дихидропиридина на SH-SY5Y ћелије хуманог неуробластома *in vitro*. 52. Конгрес студената биомедицинских наука Србије са интернационалним учешћем. 29. април- 1. мај 2011. Будва, Црна Гора, пп. 110.
17. Тршњак А., **Видичевић С**. Испитивање антитуморског деловања новосинтетисаног комплекса рутенијума на *C6* ћелије глиома пацова *in vitro*. 52. Конгрес студената биомедицинских наука Србије са интернационалним учешћем. 29. април- 1. мај 2011. Будва, Црна Гора, пп.79.

**Уџбеници, практикуми**

1. Симић Т., Савић-Радојевић А., Пљеша-Ерцеговац М., Ђукић Т., Матић М., Ћорић В., Шуваков С., **Видичевић Новаковић С**. Уредници: Симић Т., Савић-Радојевић А.Ензимологија кроз питања и одговоре. Медицински факултет Универзитета у Београду, Београд, 2023. ИСБН 978-86-7117-687-3 Број одлуке наставног већа МФУБ 358/8.
2. Велимировић Богосављевић М., Исаковић А., Стојковић Т., **Видичевић Новаковић С**., Јеротић Ђ., Јеремић М. Уредник: Мисирлић-Денчић С. Приручник за практичну наставу из медицинске биохемије за студенте ОАС – сестринство. Медицински факултет Универзитета у Београду, Београд, 2023. ИСБН 978-86-7117-719-1. Број одлуке наставног већа МФУБ 10019/17.

**б) Руковођење или учешће на пројектима**

* Пројекат Медицинског факултета Универзитета у Београду, финансиран од Министарства просвете, науке и технолошког развоја Републике Србије, „Имуномодулаторна улога сигналних путева који регулишу интрацелуларни енергетски баланс и аутофагију”, руководилац проф. др Владимир Трајковић (2024. година), улога: истраживач.
* Пројекат Министарства просвете, науке и технолошког развоја Републике Србије бр. 41025: „Модулација сигналних путева који контролишу интрацелуларни енергетски баланс у терапији тумора и неуро-имуно-ендокриних поремећаја”, руководилац проф. др Владимир Трајковић (2011 – 2020. година), а од 2020 – 2024. године подпројекат Медицинског факултета Универзитета у Београду, број 451-03-47/2023-01/200110, улога: истраживач.

**ц) Цитираност**

* Укупна цитираност свих радова је 81, h-index износи 5 према индексној бази SCOPUS, цитираност без аутоцитата је 71 (датум приступа 17. 7. .2024)

**д) Организовање научних састанака и симпозијума**

* члан Организационог одбора Првог конгреса клиничких биохемичара и специјалиста лабораторијске медицине Србије са међународним учешћем, Београд, 27 – 29. новембар 2019. године
* члан Организационог одбора Другог конгреса клиничких биохемичара и специјалиста лабораторијске медицине Србије са међународним учешћем, Београд, 30. новембар –2. децембар 2022. године
* Помоћни уредник књиге сажетака за Други конгрес клиничких биохемичара и специјалиста лабораторијске медицине Србије са међународним учешћем, Београд, 30. новембар – 2. децембар 2022. године

Ђ. ОЦЕНА О РЕЗУЛТАТИМА НАУЧНОГ И ИСТРАЖИВАЧКОГ РАДА

Др Сашенка Видичевић Новаковић је приложила списак публикација који садржи укупно 56 библиографских јединица. На списку је 13 радова који су штампани у целости у часописима са JCR листе, са кумулативним ИФ 39,475, при чему је кандидат први аутор на 4 рада, а сарадник на осталих 9 радова. Поред тога на списку се налазе и 3 публикације штампане у целости у часописима који нису индексирани где је др Видичевић Новаковић први аутор на 2 публикације, а сарадник на једној. Укупно 40 научних публикација је штампано у облику извода. Од тога, 23 рада су штампана у зборнику међународног скупа, при чему је др Видичевић Новаковић први аутор на 10 радова, а сарадник на 13 радова. Осталих 17 радова је штамапано у зборнику националног скупа, где је кандидаткиња први аутор на 8 радова, а сарадник на 9 радова.

Од претходног избора, др Видичевић Новаковић је објавила 8 радова у међународним часописима: два у врхунским часописима међународног значаја категорије М21 (сарадник на обе публикације), 4 у међународним истакнутим часописима М22 категорије (први аутор на три рада, сарадник на једном), два у међународним часописима М23 категорије (сарадник на обе публикације). Додатно, др Сашенка Видичевић Новаковић је као први аутор објавила и један рад у часопису Медицински подмладак, који није индексиран.

Научно-истраживачки рад др Сашенке Видичевић Новаковић има јасан континуитет, са првим публикованим радом који је настао на основу студентске научно-истраживачке активност и каснијим радовима који су резултат истраживања на Институту за медицинску и клиничку биохемију. Научна активност на Институту одвија се од октобра 2014. године када је уписала докторске студије на Медицинском факултету, модул молекуларна медицина. Од марта 2015. године је била ангажована на пројекту Министарства просвете, науке и технолошког развоја број 41025 чији је руководилац проф. др Владимир Трајковић „Модулација сигналних путева који контролишу интрацелуларни енергетски баланс у терапији тумора и неуро-имуно-ендокриних поремећаја ”, а који је од 2020. до 2024. био потпројекат Медицинског факултета број 451-03-47/2023-01/200110. Од јануара 2024, др Видичевић Новаковић је ангажована као сарадник на пројекту Медицинског факултета Универзитета у Београду који је финансиран од стране Министарства просвете, науке и технолошког развоја Републике Србије, „Имуномодулаторна улога сигналних путева који регулишу интрацелуларни енергетски баланс и аутофагију”, чији је руководилац проф. др Владимир Трајковић.

Примарна област научног интересовања др Видичевић Новаковић је неуроинфламација и њена молекуларна основа која је испитивана на анималном моделу неуроинфламације, експерименталном аутоимунском енцефаломијелитису. Др Видичевић Новаковић је из ове области објавила 3 рада штампана у међународним часописима са *JCR* листе (у 2 рада је први аутор), 1 рад штампан у домаћем часопису без ИФ (први аутор), и публиковала већи број радова у форми извода на националним и интернационалним конгресима. Управо су ова истраживања основа успешно одбрањене докторске дисертације у којој је основна тема улога стреса ендоплазматског ретикулума на развој експерименталног аутоимунског енцефаломијелитиса. Такође, др Видичевић Новаковић је учествовала и у истраживањима која су извођена на ћелијским културама и то испитивањем молекуларних механизама који су у основи смрти туморских ћелија по типу аутофагије и апоптозе коју изазивају различити лекови (2 рада публикована у међународним часописима са *JCR* листе) и метало-органски комплекси (1 публикован рад *JCR* листе). Као сарадник је публиковала и 2 рада у часописима са *JCR* листе који су испитивали метаболичке и протективне ефекте биљних екстраката на одговарајућим анималним моделима. У оквиру сарадње са колегама са Клинике за урологију, Клинике за васкуларну хирургију и Центра за анестезиологију и реаниматологију Универзитетског клиничког центра Србије, др Сашенка Видичевић Новаковић се бавила и улогом аутофагије у туморима бубрега (1 публикован рад са *JCR* листе), испитивањем оксидативног стреса и антиоксидативних параметара у зиду крвног суда код пацијената са анеуризмом абдоминалне аорте (3 публикована рада са *JCR* листе) као и биохемијским маркерима сепсе и трауме (1 публикован рад са *JCR* листе).

У досадашњем истраживачком раду др Сашенке Видичевић Новаковић је овладала различитим биохемијским и молекуларно-биолошким техникама (рад са ћелијским културама, спектрофотометрија, проточна цитофлуориметрија, имуноблот, *PCR*, *RT-qPCR, ELISA*), имунохемијским техникама, и има вишегодишње искуство у раду са са експерименталним животињама. Такође, овладала је и техникама рада са клиничким материјалом, пре свега припремом узорака хуманих ткива и телесних течности за биохемијске и молекуларно-биолошке анализе.

У току свог научно-истраживачког рада, др Сашенка Видичевић Новаковић је два пута боравила на Институту за неуроимунологију и мултиплу склерозу у Центру за Молекуларну Неуробиологију у Хамбургу, Немачка (*Zentrum für molekulare Neurobiologie Hamburg, Germany*) у лабораторији проф. др Стефана Голда (*Stefan Gold*) при чему је први боравак био у оквиру билатералне сарадње Медицинског факултета Универзитета у Београду и Универзитетске клинике Епендорф, Хамбург, док је током другог боравка била стипендиста Немачке агенције за академску размену (*Deutsche Akademische Austauchdienst - DAAD*).

На основу анализе објављених публикација и ангажовања у научном пројекту, закључује се да се ради о кандидаткињи чији научни и истраживачки рад континуриан и оригиналан, обухвата базични и транслациони приступ клинички важним темама и даје значајан допринос научно-истраживачкој делатности Института за медицинску и клиничку биохемију и Медицинског факултета Универзитета у Београду.

Е. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Др Сашенка Видичевић Новаковић је током досадашњег наставно-педагошког рада који траје 9 година, дала значајан допринос унапређењу наставе, односно планирању, организовању и реализацији наставних садржаја предмета Медицинска биохемија и Клиничка биохемија, нарочито практичне наставе (лабораторијских вежби), семинарске наставе и наставе на онлајн платформи Ретикулум. Др Видичевић Новаковић је коаутор помоћног уџбеника „Ензимологија кроз питања и одговоре“, који студенти користе за припрему колоквијума и савладавање наставног програма медицинске биохемије. Такође је један од аутора приручника за практичну наставу из Медицинске биохемије за студенте на основним академским студијама сестринства. Др Видичевић Новаковић је два пута била члан Комисије за упис студената на интегрисане академске студије медицине у школској 2023/2024. и 2024/2025. години одлуком Наставног већа Медицинског факултета у Београду број 14/XII-2/1 oд 26. 1. 2023. године, односно одлуком број 19/XXII-2/1 od 18. 3. 2024 године. Др Сашенка Видичевић Новаковић је од маја 2022. године секретар катедре за медицинску и клиничку биохемију на Медицинском факултету у Београду. Била је предавач на радионици за студенте интегрисаних академских студија на Медицинском факултету у Београду под називом „Тумачење лабораторијских анализа“ у организацији студентске организације Медицински круг. За подршку активностима организације и изузетан допринос студентском научно-истраживачком раду, Центар за стручни и научно-истраживачки рад студената (ЦСНИРС) Медицинског факултета у Београду, доделио је др Видичевић Новаковић неколико захвалница. Поред менторства и рецензирања студентских радова, др Видичевић Новаковић је била члан председавајуће комисије на три сесије из Медицинске биохемије на 63. Конгресу студената биомедицинских наука Републике Србије са интернационалним учешћем (Врњачка бања, април 2024) као и члан председавајуће комисије на мини-симпозијуму из Медицинске биохемије одржаном у марту 2023. године пред 62. Конгрес студената биомедицинских наука Републике Србије са интернационалним учешћем.

**ИЗБОРНИ УСЛОВИ ЗА ИЗБОР У НАСТАВНИЧКА ЗВАЊА**

* 1. **За допринос академској и широј заједници**:

**2.1 - Значајно струковно, национално или међународно признање за научну или стручну делатност**

Др Сашенка Видичевић Новаковић је добитник награде за најбољу постер презентацију на Првом конгресу клиничких биохемичара и специјалиста лабораторијске медицине Србије са међународним учешћем, 27-29. новембар 2019, Београд, Србија

**2.6 - Руковођење или ангажовање у националним или међународним научним или стручним организацијама**

Др Сашенка Видичевић Новаковић је члан Друштва за клиничку лабораторијску дијагностику и истраживање – ЛАБДИС, члан Друштва за неуронауке Србије, Федерације европских неуронаучних друштава (ФЕНС), Друштва имунолога Србије.

* 1. **За сарадњу са другим високошколским, научно-истраживачким установама у земљи и иностранству - мобилност**:

**3.3 - Студијски боравци у научноистраживачким институцијама у земљи или иностранству**

1. 8 - 30. 9. 2016. Боравак на Институту за неуроимунологију и мултиплу склерозу у Центру за Молекуларну Неуробиологију, Хамбург, Немачка (*Zentrum für molekulare Neurobiologie Hamburg, Germany*) у лабораторији проф. др Стефана Голда (*Stefan Gold*). Усавршавање је било у оквиру билатералне сарадње Медицинскиг факултета Универзитета у Београду и Универзитетске клинике Епендорф, Хамбург

1. 10. 2017 - 31. 1. 2018. Боравак на Институту за неуроимунологију и мултиплу склерозу у Центру за Молекуларну Неуробиологију, Хамбург, Немачка (*Zentrum für molekulare Neurobiologie Hamburg, Germany*) у лабораторији проф. др Стефана Голда (*Stefan Gold*) као стипендиста Немачке агенције за академску размену (*Deutsche Akademische Austauchdienst - DAAD*).

**ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На конкурс расписан у огласним новинама „Послови“ објављеном 29. 5. 2024. године, за избор једног наставника у звање доцента за ужу научну област Медицинска и клиничка биохемија пријавила се једна кандидаткиња др Сашенка Видичевић Новаковић, доктор медицине, доктор медицинских наука и специјалиста Лабораторијске медицине, запослена као асистент на Kатедри за медицинску и клиничку биохемију Медицинског факултета Универзитета у Београду. Комисија у саставу:

1. ванредни професор др Жељка Станојевић, Медицински факултет, Универзитет у Београду

2. доцент др Анђелка Исаковић, Медицински факултет, Универзитет у Београду

3. редовни професор др Владислав Воларевић,. Факултет медицинских наука, Универзитет у Крагујевцу

Одређена на седници Изборног већа Медицинског факултета у Београду одржаној 15.5.2024. године, прегледала је приложену документацију и донела следећи **закључак:**

Др Сашенка Видичевић Новаковић се у току свог досадашњег педагошког и научно-истраживачког рада показала као савесна и одговорна сарадница која својим обавезама у настави приступа са ентузијазмом, уз изузетно коректан и предусретљив однос према студентима. Ангажована је у практичној и теоријској настави у форми вежби и семинара из Медицинске и клиничке биохемије на основним студијама, док је на студијама на енглеском језику ангажована у извођењу практичне наставе. Учествује и у реализацији практичне наставе на специјалистичким студијама из Клиничке биохемије и Лабораторијске медицине, као и у реализацији наставе на Основним академским студијама сестринства и Мастер струковним студијама. Коаутор је у једном помоћном уџбенику за студенте интегрисаних студија и једном практикуму за студенте основних академских студија. Поред активног педагошког рада, др Сашенка Видичевић Новаковић се интезивно бави и научно-истраживачким радом, са укупно 16 радова публикованих у целини, 40 радова штампаних у изводу, као и успешно одбрањеном докторском дисертацијом. Др Видичевић Новаковић је са одличним успехом завршила специјализацију из Лабораторијске медицине што потврђује њену стручност у области медицинске и клиничке биохемије.

На основу детаљне анализе приложене документације, и процене стручног, наставно-педагошког и научно-истраживачког рада, чланови Kомисије са великим задовољством констатују да др Сашенка Видичевић Новаковић испуњава све услове за избор у звање доцента који су предвиђени Законом о високом образовању и Правилником о условима, начину и поступку стицања звања и заснивања радног односа наставника и сарадника Медицинског факултета Универзитета у Београду и са задовољством једногласно предлажу Изборном већу Медицинског факултета да утврди предлог да се др САШЕНКА ВИДИЧЕВИЋ НОВАКОВИЋ изабере у звање ДОЦЕНТА за ужу научну област МЕДИЦИНСКА И КЛИНИЧКА БИОХЕМИЈА на Медицинском факултету Универзитета у Београду.

У Београду,

18. 7. 2024. године

**Чланови комисије:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Жељка Станојевић, ванредни професор

Медицински факултет, Универзитет у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Анђелка Исаковић, доцент

Медицински факултет, Универзитет у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Владислав Воларевић, редовни професор

Факултет медицинских наука, Универзитет у Крагујевцу